钦定古今图书集成/理学汇编/学行典/第170卷 > 刘绚
## 钦定古今图书集成/理学汇编/学行典/第170卷 > 刘绚

按《宋史刘绚传》：“绚字质夫，常山人，以荫为寿安主簿。
长子令督公家逋赋，不假鞭扑而集。岁大旱，府遣吏
视伤，所蠲财行二，绚力争不得，封还其揭，请易之。富
弼叹曰：‘真县令也’。”元祐初，韩维荐其经明行修，为京
兆府教授，王岩叟、朱光庭又荐为太学博士，卒于官。
绚力学不倦，最明于《春秋》。程颢每为人言：“他人之学，
敏则有矣，未易保也。若绚者，吾无疑焉。”